section_heading: Povijest
paragraph_text: Još u vrijeme Antičkog Rima, naselje Albanum počelo se formirati duž Via Appie, kad su bogati Rimljani počeli graditi vile uz nju, kao Pompej i car Domicijan. Struktura Albanuma potpuno se promijenila krajem 2. st. – početkom 3. st. kad je po nalogu cara Septimija Severa tu premještena Druga partska legija. Legionari njih oko 6000, podigli su kastrum – Castra Albana uz koji je niklo naselje njihovih porodica i zanatlija.